తెలుగు ప్రేమ ప్రచారక్

తెలుగు ప్రేమ ప్రచారక్ భీమవరం నుండి వెలువడిన తెలుగు పత్రిక. ఆంధ్ర సత్సంగ సంఘం తరఫున ఈ పత్రిక నెలకొకతూరి ప్రకటితమయ్యింది. మొదటి సంచిక 1932 ఆగస్టు నెలలో ప్రచురణ పొందింది. వి.రామబ్రహ్మము ఈ పత్రికకు సంపాదకుడు. 1934లో వారపత్రికగా రూపాంతరం చెందింది. 
విశేషాలు
ఆంధ్ర సత్సంగ్ అసోసియేషన్ తరఫున భీమవరం నుండి ఈ పారమార్థిక పత్రిక వెలువడింది. వి.రామబ్రహ్మం ఈ పత్రికకు సంపాదకులు. డి.బుచ్చినారాయణమూర్తి ఈ పత్రిక ముద్రాపకుడు. కళానిధి ముద్రణాలయంలో ముద్రించబడింది.  దయాల్బాగ్‌లోని రాధాసామి సత్సంగ సభ ప్రచారానికి సంబంధించిన విషయాలు ఈ పత్రికలో ఉన్నాయి. ఈ పత్రికలో వార్తలు - విశేషములు, యదార్థ ప్రకాష్, ప్రేమవిలాస్, ప్రేమపత్ర, అమృతలేఖ మొదలైన అనువాద రచనలు, సాహెబ్జీ మహరాజ్ వారి అమృత వచనములు మొదలైన శీర్షికలతో పాటు స్థానిక కోర్టు ప్రకటనలు ఉన్నాయి. ఈ పత్రిక ధర విడి సంచిక 1 అణా 6 పైసలు, వార్షిక చందా 3 రూపాయల 12 అణాలుగా పేర్కొన్నారు. ఈ పత్రిక 4 సంవత్సరాలకు పైగా నడిచిందిప్రెస్ అకాడమీ ఆర్కీవ్స్‌లో తెలుగు ప్రేమ ప్రచారక్ పత్రిక ప్రతి.

రచనలు
ఈ పత్రికలో ప్రచురితమైన కొన్ని వ్యాసాలు:
 సత్యమగు సత్సంగము వలన కలుగు లాభమేమి?
 భక్తిమార్గము : తపస్సు
 భక్తి స్వభావము
 వాస్తవమగు మతమొక్కటియే
 మానవసేవ జేయుటకు ముందంజ వేయుడు
అభిప్రాయం
"చిత్తమునకు సంస్కారమును, హృదయమునకు ఉత్తేజమును కలిగించు వ్యాసములతో ఒప్పారుతూ ఈ పత్రిక ఆంధ్ర మహాజనుల ఆదరణకు పాత్రమైన"దని ఆండ్ర శేషగిరిరావు సంపాదకత్వంలోని ఆంధ్రభూమి మాసపత్రిక ప్రశంసించింది. 
మూలాలు

వర్గం:తెలుగు వారపత్రికలు
వర్గం:తెలుగు ఆధ్యాత్మిక పత్రికలు
వర్గం:1932 స్థాపితాలు
వర్గం:భీమవరం
వర్గం:తెలుగు మాసపత్రికలు
వర్గం:మూతబడిన తెలుగు పత్రికలు